Rob de Nijs

Rob de Nijs [Rob de Nejs] (naskiĝis la 26-an de decembro 1942, mortis la 16-an de marto 2025) estis nederlanda kantisto kaj aktoro. Li estas iom konata ankaŭ en Esperantio, ĉar li en la jaro 1989 eldonis diskon kun kanto parte esperantlingve kantita de Belinda Meuldijk kiu ankaŭ verkis multajn kantotekstojn por li. Ankaŭ ekzistas versio tute en Esperanto kantita de Rob mem.

eta|335ra|Rob de Nijs & the Lords kantas Ritme van de regen (Ritmo de la pluvo) en la Nederlanda televidoprogramo Rooster en 1963|maldekstraRob de Nijs gajnis en 1962 je la aĝo 19 premion kun sia muzikgrupo Rob de Nijs & The Lords. La unua premio estis kontrakto kun diskeldonejo. La unuaj du kantoj estis malsukcesaj, sed Ritme van de regen 1963 estis furora; de ĝi vendiĝis entute preskaŭ 100.000 ekzemplerojn. En 1963 li partoprenis en la Kantokonkurso en Knokke-Heist - Belgio.

En 1976 li de la NIPO estis proklamita la plej populara kantisto de Nederlando. En 1985 li havis plej grandan sukceson de sia kariero kun la paca kanto Laat alles wat ademt. Tamen tiu kanto atingis nur la duan vicon de la listo de furorkantoj. En 1996 li sukcesis atingi la pinton kun la kanto Banger hart.

Lian kantaron oni hodiaŭ en Flandrio kaj Nederlando daŭre aŭskultigas sufiĉe ofte en radio. Li estas unu el la 10 plej popularaj nederlandlingvaj kantistoj.

La 17-an de septembro 2019, li sciigis ke li ĉesos kanti la sekvan jaron, ĉar li estis diagnozita per la Parkinson-malsano.

La 22-an de junio 2022 li prezentis adiaŭan koncerton en la Ziggo dome en Amsterdamo.

 Eksteraj ligiloj 

 www.robdenijs.nl la oficiala retpaĝo (en la nederlanda)
 Muzikretejo pri la disko

 La kanto en Esperanto 

UNU VOĈ' TUTMONDA
 En silento de l'vespero 
 novaĵoj en seri' 
 La bildoj de agreso 
 proksimas antaŭ mi.
 Mia fil' trankvile dormas, 
 sen penso pri malic' 
 En la komenc' de l'vivo 
 serenas la feliĉ'.

Unu voc' tutmonda 

 Mi vidas tankojn, bombojn 
 brilantajn en la sun’ 
 kaj pacon kalkulatan
 en megatun'.
 Oriente, okcidente 
 valoras nur la mon’ 
 kaj en ilia saĝo 
 la pac' estas nur son'. 

Unu voĉ' tutmonda 

 Ne forgeseblas soldatoj 
 kun vizaĝoj sur la ter' 
 kun okuloj nekredemaj, 
 estis Di' ja ilia partner”. 
 Pravigàs ni l'malamon, 
 esprimiĝas kondolenc' 
 kaj tro mallaŭte, tarde,
parolas la konscienc”. 

Unu voc' tutmonda

 Vespere foje revas 
 mi pri futura tag'
 de ĉies liberiĝo
 el bombminaca plag' 
 Mi iras al mia filo 
 kaj jen, en lia vizaĝ' 
 kviete dormanta, troviĝas 
 la de mi sopirata pac'. 

Unu voc' tutmonda
 (Verkita de: Paul Field, Belinda Meuldijk kaj Attie Middelkoop)

 Fontoj 
 Wereldwijd één stem/Unu voĉ' tutmonda, CDR-127.47.52-EMI, 1989 (dulingva, nur parte en Esperanto, kantita de Belinda Meuldijk)
 Wereldwijd één stem - 4'38 (1988) (P.Field/B.Meuldijk)Uitg.: SBK Songs/Pur Sang Music
 EMI 006-1274747
 EMI cds 1274752
 en spotify

 Eksteraj ligiloj 
 www.robdenijs.nl la oficiala retpaĝo (en la nederlanda)
 Rob de Nijs la teksto de Unu voĉ' tutmonda
 Muzikretejo pri la disko

Kategorio:Nederlandaj kantistoj
Kategorio:Esperantlingvaj kantistoj
Kategorio:Esperanto-muziko
Kategorio:Kantistoj